
KĖDAINIŲ RAJONO SAVIVALDYBĖS TARYBA

SPRENDIMAS
DĖL PASTATO PERDAVIMO ASOCIACIJAI NOCIŪNŲ BENDRUOMENĖS CENTRUI
	
2022 m. balandžio 29 d. Nr. TS-148
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Nociūnų bendruomenės centro 2022 m. sausio 31 d. prašymą „Dėl panaudos sutarties pratęsimo“, Kėdainių rajono savivaldybės taryba n u s p r e n d ž i a:
1. Perduoti asociacijai Nociūnų bendruomenės centrui (kodas 300661086) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį 84,00 kv. m užstatyto ploto pastatą, plane pažymėtą 6H1p, unikalus numeris 5398-8011-5024, Kėdainių r. sav., Pelėdnagių sen., Nociūnų k.,  Pėdžių g. 19B. Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Sutikti, kad asociacija Nociūnų bendruomenės centras remontuotų panaudos teise valdomą turtą.
[bookmark: _GoBack]3. Įgalioti Kėdainių rajono Labūnavos pagrindinės mokyklos direktorių pasirašyti 1 punkte nurodyto pastato panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

